system
Răspunde în limba română, în stilul Wikipedia, cat mai corect gramatical.
user
Ce cunoștințe ai despre subiectul Epistemologie?
assistant
Epistemologia (provine de la cuvântul elin ἐπιστήμη, care se pronunță ), este teoria cunoașterii științifice. Este o ramură a filozofiei care se ocupă cu originile, natura și scopurile, metodele și mijloacele cunoașterii. Epistemologia are la bază două întrebări: 
 Ce este cunoașterea?
 Cum se poate realiza cunoașterea?

Etimologie 
Cuvântul „epistemologie” derivă din două cuvinte grecești: epistēme, care înseamnă „cunoaștere” și logos care înseamnă „studiu al” sau „teorie a”.

În antichitate epistēme semnifica cunoaștere sau știință și era opusul cuvântului doxa, care însemna părere, opinie, deci o cunoștință nesigură.

„Epistemologia este ramura teoriei științei și totodată a filosofiei care cercetează originea, structura, metodele și validitatea cunoașterii științifice.” (Ștefan Georgescu, 1970)

Epistemologia este studiul cunoașterii de tip științific.

Obiectul epistemologiei 
O primă operație a epistemologiei este distincția intre cunoașterea de tip comun, general-uman și cunoașterea științifică. Se consideră cunoaștere de tip științific, acea cunoaștere care are următoarele însușiri:
 Se îndepărtează de cunoașterea comună și de simțul comun.
 Descompune automatismele mentale generate de experiența cotidiană.
 Matematizare.
 Utilizarea metodelor speciale: modelarea, axiomatizarea, formalizarea etc.
 Obține, ca produse, cunoștințe cel puțin verificabile dacă nu verificate.

Epistemologia poate avea ca obiect cunoașterea științifică în general fiind numită epistemologie generală. Cunoașterea cunoașterii științifice specializate constituie epistemologii particulare îndepărtându-se de reflecția filozofică.

Metodă 

Cercetarea cunoașterii științifice se face preponderent inductiv deoarece fără contribuțiile oamenilor ce produc știință obiectul epistemologiei nu se dezvoltă. Pe lângă generalizările asupra procesului cunoașterii științifice se procedează și la o analiză critică din perspectiva teoriei generale a cunoașterii umane ca de exemplu prin descoperirea supozițiilor filozofice preexistente în teoria și metoda utilizată de omul științei. Epistemologia descinde din latura cognitivă a filozofiei și se încadrează în teoria științei desemnată prin termenul de metaștiință sau scientologie. Epistemologia se inserează in grupul disciplinelor ce studiază știința alături de istoria științei, metodologia științei, sociologia științei, economia știiinței, psihologia științei, logica științei, etc.

Sub aspect metodologic specificul epistemologiei este cercetarea critică a fundamentelor cunoașterii științifice.

În epistemologia generală, se procedează prin analiză directă, prin analiza logică formalizantă, analiza istorică-critică precum și prin analiză experimental-genetică.

Concepte cheie 
Cunoaștere, adevăr, justificare, întemeierea opiniilor, „a ști cum” comparat cu „a ști că”, opinie adevărată. 
Cea mai importantă contribuție a epistemologiei este filozofia științei. Epistemologia studiază numai cunoașterea științifică.

Epistemologi 
 Sir Francis Bacon
 Roger Bacon
 Roy Bhaskar
 Rudolf Carnap
 Noam Chomsky
 Auguste Comte
 René Descartes
 Mihai Drăgănescu
 Empedocle
 Paul Feyerabend
 Galileo Galilei
 Robert Grosseteste
 Immanuel Kant
 Thomas Kuhn
 Imre Lakatos
 Ștefan Lupașcu
 Ernst Mach
 Isaac Newton
 Charles Peirce
 Michael Polanyi
 Sir Karl Popper
 Bertrand Russell
 Moritz Schlick
 Michel Foucault

Orientări epistemologice 

Empirismul logic
Raționalismul științific
Raționalism critic
Epistemologia genetică

Epistemologia genetică este o teorie și o practică a cercetării cunoașterii prin control experimental. Bazându-se pe experimente de geneză a psihicului și de dezvoltare a sa urmărind apariția și dezvoltarea conceptelor și structurilor operatorii de la vârste mici, tinde la abandonul cunoașterii general filozofice în favoarea cunoașterii precise, în act, a procesului cunoașterii. Este o orientare care agreează interdisciplinaritatea în abordarea cunoașterii atașându-și logica, psihologia, istoria cunoașterii. În felul acesta, nu are prejudecăți intemeindu-și concluziile abia ulterior după experimente asupra structurilor mentale. Concepția a fost inițiată de Jean Piaget.

Epistemologia fenomenologică
Fenomenologia existențială
Epistemologia structuralistă
Epistemologia realist-critică
Epistemologia neotomistă
Epistemologia materialist-dialectică

Bibliografie 

 M. Florian, Logică și epistemologie, Editura Antet, 1996
 Dicționar enciclopedic român, Editura Politică, București, 1966 
 Ion Ceapraz, Empiric și teoretic în cunoașterea științifică, Editura Scrisul Românesc, Craiova, 1987 
 Ilie Pârvu, Teoria științifică, Editura Albatros, 1982

Vezi și 
 Gnoseologie
 Metoda științifică
 Anarhism epistemologic

Legături externe